N-ro 332 


PENSEO | ni. 


Monata Beletra Revueto en Esperanto 
Honorita de Premio Grabowski,1994 


Fondita en 19909; Enretigita en 1997 la 30-a jaro http://www.elerno.cn/penseo/penlisto.htm 





Maria Nazare Laroca (Brazilo) 


(allemodo 


Tempo pasas kaj transpasas 
la kradojn de l' kalendar”... 


Tagoj, semajnoj, monatoj: 





vortoj, fotografaĵoj 


Jen la poeton defias. 


Denove majo hezitas: 

ĉu varm'aŭ malvarm” ĉi-foje? 
Sed ne gravas por la koro 

la kapricoj de l” klimato: 


atentas ĝi l'animvoĉon. 


La datreveno alarmas, 
kiel sonoril” en lernej”, 
kie maldiligentuloj 
tute mallerni bezonas 


la erarajn lecionojn. 


Ĉu la vivtempo sufiĉos? 
Tiom da studo valoras 
sub la polv” de inercio? 
Juiz de Fora, 22/05/2019. 


Dimitrije Janicic (Serbio) 


LA BAS keg 


La tuta homa vivo 





kaj nia destino 
dum la falo aŭ la kulmino 


male al ĉiu doktrino 

ĉe viroj kaj ĉe inoj 
ĉe milo aŭ ĉe la nulo 


ĉiam io similas al baskulo. 


La komenco kaj la fino 

la honoro kaj la gilotino, 
la ploro kaj la rido 

la dolĉaĵo aŭ la acido, 

la nasko kaj la morto 

la subtilo aŭ la forto, 

la infero kaj la paradizo 

la konkludo post analizo 
V1 metu ĉion antaŭ spegulo 


ĉio similas al la baskulo. 


La ripozo aŭ la laboro 

la tristeco post la humoro, 

la infano fariĝos la oldulo 

la kosmo de la molekuloj, 

la lumo staras apud la obskuro 
la alveno kontraŭ la forkuro 


ĉiam malo kontraŭ egalo. 


Nigra kaj blanka, 

centra aŭ flanka, 

la animo aŭ la korpo, 

la citrono kaj la sorpo, 

la certeco aŭ la probablo, 


eble la Dio aŭ la diablo. 


Dum tuta vivo — dilemoj, 
ne funkcias sistemoj, 
ne ekzistas certaj skemoj, 


ne validas neŝanĝeblaj teoremoj. 


Ciam baskulo 
inter du finoj 
ĉiam serĉado 


pli bonaj destinoj. 

Hans-Georg Kaiser (Germanio) 





fotis Amy Chang (facebook) 
ĜUO 
Luno, montoj, lago. 
Jen homoj dum velvago. 


Kolore ĉio bluas, 


kaj mi la pacon ĝuas... 


BUDAANOJJEN| 


Ĉi tio estas revo, 
kompaso de sendevo. 
Budhanoj revdormetas, 


dum Luno tre sekretas. 





Blua paco, 


kiel donaco. 
Ĉe velboatduo 


varias la bluo. 


LUNO 


Luno 
pacajn 
lagojn 


ŝatas. 


Luno 


kvazaŭ 

penseo 


pace 


fratas. 


Naskiĝtago, naskiĝtago 


Kara mia, kia plago, 
ĝis naskiĝtag' nur plu tago. 
Mi cerbumas ĝis agac', 


kio estus do donac”? 


Ĉu ĉifoje blanka rozo, 
aŭ hotel- kaj plaĝripozo? 
Ĉu krom tio skribpapero? 
Aŭ testuda id” el fero? 


Ĉu skatolo kun pralinoj, 
konsilaro nur por inoj? 
Ĉu ĉapelo por la kapo? 
Aŭ papago kun vortfrapo? 


Elefant' el verda jado, 
aŭ ĉu, kara, marmelado”? 
Naskiĝtago via venas, 


MI pro streĉo preskaŭ svenas. 


Moke diras mia kapo: 
“Ne sufiĉus verda sapo.” 
Ĉu por ambaŭ filmbileto 


aŭ semajn” sen Interreto? 


Ne tro kostus min amoro, 
kisoj multaj kun fervoro. 
Sed ĉar ĝi ne sensacias, 


VI supozus, ke mi fias. 


Kion fari, mia kara? 
Sama plago ĉiujara. 
Kiu pagu ĉion tion? 


Kiel doni ne nur ion? 

Lily (Ĉinio) 


Ĝui solecon 


en mia forlasita domo 

tutsola mi meditas 

Mia penso vagas ien-tien 

de ĉielo al la tero 

de monto al rivero 

mi vizias la knabinon 

kiu promenas kun mi 

sur la kvieta pado 

kiu ĉasas min sur plaĝo 

kiu kveras en mia brakumo 
kiu firme tenas min je la mano 
kiam ŝi estas alnajlita 

al la lito je la fina momento 
Mia kara edzino ŝi estas 

dum kelkdekaj jaroj da kunvivado 
malfeliĉe ŝi foriris por ĉiam 
eble al la bela loko 

kie pompas aromaj floroj 


kie riĉas herboj kaj fluoj 


mi subite aŭdas 

tiktadon de pluvo 

ekster la fenestro 

kvazaŭ varma duŝo 

sub kiu ni petolas 

korpo kun korpo nudaj 

kun vervo, kun pasio 

ŝi ĉirkaŭprenas min 
mordetas mian kolon 

mi ricevas ŝian alpremon 
kaj kisas ŝiajn ŝultrojn 
odorantajn je ŝampuo 

ŝi stringe ambaŭbrake prenas 
mian kolon kaj ŝmace kisas 
mian mentonon kaj bruston 
mi vere sentas frotadon 

de ŝiaj molaj mamoj 

kaj mi jam moliĝas 


je torso kaj femuroj... 

penseo 


antaŭ miaj okuloj 

fluas lirlanta rojo 

kies akveroj ŝprucas 

kaj frapas la bordojn 
borderitaj de verdaj arbustoj 
mia penso vagas 

al la plaĝo, kie ni ludas 

per akva batalo 

ŝi puŝas akvon al mia kapo 
kaj mi puŝas rebate 

kun ridoj kaj krioj 

ni surbordiĝas kaj ĉasas 
unu al la alia kapreole 

mi kaptas ŝin kaj premas Ŝin 
sur varmetan sablon 


ŝi laŭte krias “helpon”! 


tagoj pasas akvflue 

mi meditas pri horo post horo 
Ŝi Ĉiam Vivas en mia Imago 
kaj mi akiras konsolon 

el la kunesto de ni du 

Mi ne estas soleca 

mi vere ĝuas solecon 

en la forlasita domo 

ha, pasintaĵoj Jam pasis 
sed ili nun plenigas 

mian vivon kaj igas 

mian monotonan vivon 
enhavoriĉa kaj vervoplena 
mi ne povas forgesi 

la neforgeseblajn paseojn 
MI ĝuas 1lin 


en mia celibata vivo 


Eto (Ĉinio) 


VO 3 bonto 


Pro kancero li ligitas al la 
malsanlito dum la tuta tago. 
Sub ofta atak' de morb” letala 


li apenaŭ spiras sen ajn ago. 


Akompanas lin nur kuraciloj: 
la kem1- kaj radi- terapioj, 
glutpiloloj kaj dolor-suspiroj, 


kaj ĉiamaj pogutig-serioj. 


Lin ĉirkaŭas nure blank-koloro: 
kuracistoj, flegistinoj multaj, 
litkovriloj kun acid-odoro 


kaj konsolaj vortoj tre tumultaj. 


Jam putriĝas lia viva penso 


mallibera en mortinta menso. 


AD 
i 


p. “us 
fiar a aŭ 


Papos Nascentes (Brazilo) 


NABTO 


la salto allogas min min malsituas 





dum miljaroj el fonto projektata 


ekscitas min sed ne min konstituas 


vizitis mi vakuon kaj varion 
nur mi revenas per flugo flotanta 
la vorticon senfinan de l” unuo 


mia falo: ascendo malrigardata 


Ĉuno 


agas koro kuraĝe 
dum antaŭgasa malfermo 


de l” projektita nubo 


la blovo Suna de l' S1-mem 
per kiso plenluma 


fajru la navigadan kandelon 

penseo 


Yanke (Ĉinio) 


Ploranta ĉialo 


la tuan tagon 

sub premo de vetero malserena 
mi apenaŭ povas sDITI 

mi etendas manon 

ekster la fenestron 

por senti 

la falantan pluveton 
kvazaŭ larmon de la ĉielo 
subite la pluveto foriĝas 
anstataŭe venas pluvŝtormo 
kvazaŭ la ĉielo volus 
elsputi sian koleron 

post longa plorado 

mia koro 

nereneteneble 


peziĝas kiel la ĉielo 


kien Vi iris 

varma suno? 

kiam vi revenos 
revenos 

por dispeli 

la grizajn nubojn 

el la koro de la ĉielo 
tiel ke ĝi povu 


revidi la lumon? 


Svetlana Konyashova (Rusio) 

lNI)koj 


Abeloj maje 
super floroj akorde 


kaj gaje zumas. 


En maja herbo 
“naĝas” kat — “boateto” 


kun vosto — “velo”. 





Pluvo en majo. 
Nekonata kato sur 


betulo sidas. 


Floranta majo. 
La katino portas en 


dentoj serpenton. 


Plor” de testudo. 
Naturo tristas kaj mi 


melankolias. 


Maten” nebula. 
Branĉoj kun floroj ree 
impetas alton. 

bokoj 
Marto. Sur neĝo 
freŝa sub la fenestro 
sola pirulo. 
Marte traflugas 


kun branĉeto en beko 


por nesto pigo. 


Jadranka Miric (Serbio) 


Ny 


Lazuras ĉiel”. 
leontodo ekfloris. 


Herbej” flaviĝas. 


Soifa tero. 
Senventa posttagmezo. 


Arboj silentas. 


Maja foiro. 
Aŭdiĝas gajaj krioj 
ĝis profunda nokt”. 
Senĉesa pluvo. 
Verdas tera tapiŝo. 
Maja ŝtormeto. 


xx 


Ĉiela lazur” 

Verda, gaja pikniko. 
Multkolora drak”. 
Subita ŝtormo 
Ekscititaj kriaĉoj. 


Aprila ŝerco. 

Ĉina Antikva Poezio 


Cui Hao (? - 754) 


Per flava gruo senmortulo delonge forflugis, 
Ĉi restas nur forlasita l” pavilono Flava Gruo. 
De tiam ĝi neniam estas foje reveninta, 
Miljare blankaj nuboj ŝvebas en soleca bluo. 
La turo Qingchuan kaj en Hanyang arboj 
distingiĝas, 
Aromaj herboj pompas sur la sablobenk” 
YVingwu'o. 
Vesperkrepusko baras vidon. Kie la 
hejmloko? 
Hejmveon en mi vekas la nebula riverfluo. 
“La pavilono Flava Gruo: kiu, plurfoje rekonstruita, 
situas en la urbo Wuhan ĉe la suda bordo de la rivero 
Jangzio, kaj norde de ĝi, tiam, kiam la poemo formiĝis, 
sin trovis la turo Vingchuan kaj la sablobenko Yingwu; 


la loko Hanyang nun estas parto de Wuhan. 


Cui Tu (? - ?) 


Survoja ĉagreno 


Egale senkompatas ĉu akvfluo aŭ florfalo, 





Trapasas mi Chu“ kun finiĝo de printempa 
vento. 

En sonĝo la hejmlando foras dek mil liojn, 

Noktmeze brilas super l' rododendroj la 
krescento. 

Ofte post Jaro eĉ ne venas al mi hejmletero, 

La haroj ĉe l' tempioj iĝas grizaj en momento. 

Mi povus rehejmiĝi, se mi volus; mi ermite 

Satĝuus la pejzaĝon en nebula akv-etendo. 

“Chu: nomo de la regiono, kiu ampleksis proksimume 

la nunajn provincojn Hunan kaj Hubei. La aŭtoro 

longe kaj malproksime vojaĝis kaj loĝis for de sia 


naskiĝloko, la provinco Zhejiang. 

Du Fu (712 — 770) 


La vilaĝo ĉe l' rivero 


Rivero klara fluas ĉirkaŭ la vilaĝo, 

En longaj somertagoj mi senzorgas tie. 
Al aŭ de traboj hirundoj libere flugas; 
Sur akvo laroj intimiĝas softekrie 

L” edzino surpapere pentras ŝaktabulon; 
El pingl' fisŝhokon faras mia fil” pasie. 
Krom kuracilo kontraŭ la malsano mia, 


Kion alian mi postulas ambicie? 


Zhane Lei (1054 — 1114) 





La tagoj someraj serenas en vilaĝ” rivera, 

La etaj hirundoj elkreskas subtegmentorande. 

Buntaj papilioj dancadas inter floraj branĉoj, 

La araneaj” domangula flagras briliante. 

Kurteno invitas la ombron de luno eniri; 

Aŭskultas mi l' bruon de fluo lite 
flankkuŝante. 

Neĝblankas la haroj tempiaj, longe griziĝintaj, 


Simple deziras mi vivon ermitan konstante. 





Dai Fugu (1167 — 1252?) 


Sui boato en luna nokto 


La boato saturita de lunlumo 
Dronas kvazaŭ en etero. 
La helverda akvo glate senondeta 


Spiras froston en aero. 


Mia poezia patosemo flosas 
Ombre de la mastoj hante, 
Kaj la lirikismo drivas en la plaŭdo 


De remiloj sonĝolande. 

penseo 


Tiuj surĉielaj steloj sin spegulas 
Sur freŝverda lago sole; 
Krias sovaĝaj anseroj en akv-herboj 


Kontraŭ la vento gakplore. 


Kelkaj ŝiplanteroj flagras ĉe l' pramejo, 
Kiu de pratemp” ekzistas; 
Gutas rosoj de platanoj ĉe l” rompita 


Ponto, kiu ja persistas. 


Elĉinigis 


Minosun (Ĉinio) 


Liu Yong (ĉ. 984-1053) 
Ekde la printempa komenco 


—laŭ melodio Subigo de ŝtormo 
Ekde la printempa komenco 
ruĝaĵo jen tristas kaj verdo 
malĝojas en mia okulo. 

Mi ne intereson ekhavas 

pri ĉia afero enhejma. 
Leviĝas la suno en brulo 

Jam super arbpinto salika, 

kaj la orioloj navedas 

en branĉoj Jen kun sonmodulo. 
Ankoraŭ mi nestas en lito 
volvate per varma veluro. 

Jen mia pufeta belkorpo 

nun magras pro ama sopiro, 
kaj mia hararo en rulo 

taŭzita, malorda, falpenda. 
Tuttage malemas mi kombi, 
ekŝminki jen kontraŭ spegulo. 
Ekde la foriro de l” edzo, 

li eĉ ne alsendas mesaĝon. 


Ve, kiel sentmanka la ulo! 


Mi pentas, ke mi ne retenis 
lin tiam: kial mi ne ŝlosis 
la selon, ke lia veturo 


neniam sukcesis laŭvole? 

Mi volus lin fiksi en hejmo Mi certe ne ĝuados ĝin, eĉ se 

ke ĉantus li versojn al muro, ĝ1 estos la pejzaĝo bela 

Jen ĉirkaŭ la ĉambro proksime. sub la veter” serena brile. 
Ankaŭ mi ja ne lin evitus, Al kiu povus mi paroli 

tagnokte apud lin sen kuro. pri miaj ĝenoj kaj ĉagrenoj? Ve! 


Kudradus mi en akompano, 
alpreme al li tre intime. 

Mi volus vivi en plezuro, 
kune kun li ja harmonie, 


trasperti la tempon ĝis morto. 





Ne devus per mensa torturo 
mi lasi junecon forflui, A ' ( 5 n 
malsaĝe atendi lin vane, ( a mM a rca Nn AS OJ 
suspiri pri li en obskuro. —laŭ melodio Tostanta pokalo 

Ar” da marĉanasoj flugas 


sur la benkon en blankprujno gela, 





kaj sovaĝanseroj ĉirkaŭflugas 


—laŭ melodio Tintado en pluvo en la nebulita insulet' malhela. 
Cikadoj ĉirpas triste tre, Tio ja prezentas la aŭtunetoson 
vespere pluvo ĉesis ĵuse per pentraĵo rava, bela! 
ekstere de l” kiosk” etapa. En vespera pluvo, kiu ĵuse ĉesis, 
Mi restas senhumora ĉe mia boatet” leĝera 
festen” por adiaŭi min. haltis kaj ankriĝis ĉe la bordo. 
Dum ne-emado al disiĝo, Kaj mi en vilaĝa ĉambr” hotela 
min oni urĝas al boato de lue loĝas por tranokto. 
veturo eĉ de temp” al tempo. Ĝuste tiam fluto sonas triste 
Ni man-en-mane nun rigardas en la vento nubpela. 

Jen vid-al-vide kun okuloj je Tio vekas ĉe mi disiĝo-ĉagrenojn 
larmeroj plenaj sentovarme, de vagad” sencela. 

eĉ senparolaj plorsingulte. Inter herboj griloj ĉirpas 

Moroza mi fariĝas je l' ide” ĝene ĉe la bord” rivera. 


pri ekveturo al la sudo 


sub krepusk-fumnebul” mil-lia. Ekde la disiĝo 

mi kaj mia amatin” tenera 
De antikveco oni diras, ke ja baratas de riveroj, montoj, 
disiĝo estas plej ĉagrena, de ŝi la mesaĝ” letera 
des pli dum la rigor” aŭtuna. Jam ne povas min atingi. 
Kiam mi el ebri” sobriĝos re, En Imago mia ŝi miela 
kie troviĝos mi fremdloke? ne ekscias pri mi disvaganta 
Ĉe bordo kun salikoj eble, kiu dronas en mensspirit' sufera 
lunark” sin kaŝas tuje al pere” kaj pro tio multe malgrasiĝas. 
sub blov” de briz' matena friska. Rendevuoj inter ni jam ne plu 
Dum multaj jaroj — ho ne, ne! — reokzos pro disiĝ” kruela, 
mi vivos iele-trapele tie. miaj vinamikoj nun ne Ĉi tieas. 

Mi nur drivas en soleco 

kaj diboĉas laŭ la vol” libera. 
Ekrigardo al ĉefurbo vualita 

per verdaĵoj jen aldonas al mi 
multajn ĝenojn kun humor” despera. 


Elĉinigis 


Vejdo (Ĉinio) 





Ĉiom MI jam rememoras 


Klare rememoras mi ĉion: 





La malvarmajn noktojn vintrajn. 
Nian amon- ardan torĉon 
Enflagritan en la arbaron! 

Ĉion sur glaciiĝintaj branĉoj mi 
kantis 

per milda, sopirema voĉo! 

La lumo la glacion blankan diserigis 
sur nia ĉirkaŭprenita korpo. 

Je miro ni ne emis paroli 

tiun horon en duonlumo 

De niaj buŝoj la profunda silento 
Pli bone ja scipovis parolu... 
Unu post la alia ĉiuj noktoj 

Al ties unua nokto ĝemadas: 
Neeblas 

en ĉi tiu mondo 


ke ni alpaŝu disigitaj! 


C l 
Ci ne scias kial mi la aŭtunon amas 


Ĉar maltrankvilajn formojn la ties ĉielo 
rICEVAS... 


Kaj la sekaj folioj krucmilitiradojn invadas 


de la malproksima Oriento ĝis la 
Okcidento... 


La animo de la aŭtuno 


ne estas 1a antaŭjuĝa kaprico! 





Iĝu bela ĉivespere! 
Forpelu disde la memoro la kverelojn, forigojn 


kaj brutan silenton 


Rememoru pri mi. 

Kaj vin mem! 

Venu kantante virkanzonon pri la vivo! 

Ne gravas kiel, nur bravan kanton komencu, 
Per revotufo, kiel birdotufo 


malfermita Je miloj da direktoj! 


Ne malgrandanima, 


nek malvasta! 


Ĉivespere 

ci estu vigla, mastro de la naturo kaj si mem 

iam ajn! 

Mi volas cin apude! Min komprenu! 

Mi soifas pro ciaj brakoj sur miaj ŝultroj, 

por ripozigi mian kapon sur cia kolo 

kvazaŭ sur la kverka kolo! 

Ne demandas cin la malprofundo sed la 
profundo. 

Mi volas cin honesta, malmultvorta kaj saĝa; 

Lacigita pro la laboro, sed neniel pro la vivo! 

Estu ci pura, kaj akvoodoru kiel ŝtono! 

Mi volas cin senfina, la eblecon min mezuri 
havu! 

Mi volas cin potenca, por levi min tutan 

korpe kaj reve! 


Por ke poste, reveninte, post vespero 

kaj ĝis malfrue nokte, mi versojn skribu 
multfoje pli bela kaj pli kuraĝa 
ol ĉi tiuj jam skribintaj. 


Elalbanigis 
p Bardhyl Selimi 


Ad (Albanio) 


dang 


ĈAPITRO DEKOKA 


perfekta Ĝojo 


$18-05 





Kiam Yan Hui, disĉiplo de Konfuceo, ekvojaĝis 
orienten al la regno Qi, Konfuceo havis maltrankvilan 
mienon. Zigong, alia disĉiplo de Konfuceo, stariĝis de 
sur sia sidmato kaj demandis: “Ĉu mi povus permesi 
al mi demandi, kial la vojaĝo de Yan Hui vin 
maltrankviligas?” 

“Bonan demandon vi metis! Iam mi aŭdis diron 
de Guanzi, kiun mi ĉiam trovas vera. Li diris: “La 
malgranda sako ne povas enteni grandan objekton; 
ŝnuro tro mallonga ne povas atingi la fundon de puto.” 
Tiu ĉi diro signifas, ke la Destino antaŭdecidas ĉiujn 
aferojn kaj ke ĉiu el tiuj aferoj havas sian propran 
antaŭdeciditecon, kiu estas neniel ŝanĝebla. Mi timas, 
ke Yan Hui parolos kun la regnestro de Qi pri la 
manieroj de la regado de la reĝo Yao, la reĝo Shun kaj 
la Flava Imperiestro kaj la instruoj de Suiren kaj 
Shennong. La regnestro de Qi ekzamenos sin mem en 
siaj pensoj kaj trovos la vortojn de Yan Hui super sia 
kompreno. Li estos en duboj pri tio, kion li ne 
komprenos, kaj sekve povos mortigi Yan Hui pro 
malfido. 

“Ĉu vi neniam aŭdis pri la rakonto pri mara birdo, 


kiu sidiĝis ie proksime de la ĉefurbo de la regno Lu? 


penseo 


La suvereno iris persone por bonvenigi ĝin kaj 
proponi al ĝi bonan vinon. Ĝi estis portita en la 
Prapatran Templon, kie la muziko Jiushao estis ludata 
por amuzi ĝin, kaj porkaĵo, bovaĵo kaj ŝafaĵo estis 
preparitaj por nutri ĝin. Konfuzita kaj malgaja, la 
mara birdo ne kuraĝis manĝi eĉ unu pecon da viando, 
nek trinki eĉ unu guton da vino; kaj ĝi mortis en la tria 
tago. 

“La suvereno provis prizorgi la birdon kvazaŭ li 
prizorgus sin mem. Por prizorgi la birdon en ĝia 
propra maniero, necesus lasi al ĝi sidi en profunda 
arbaro, libere flugi super insuletoj, flosi en la riveroj 
kaj lagoj, nutri sin per angiloj kaj aliaj fiŝetoj, flugi kaj 
ripozi kun aliaj birdoj de sia speco kaj vivi laŭ sia 
plaĉo. Kial fari tian laŭtan bruon al la birdo, kiu forte 
abomenas la homan voĉon? Se la famaj muzikaĵoj 
Xianchi kaj Jiushao estus ludataj sur la sovaĝejo, la 
birdoj forflugus, la kvarpieduloj forkurus, kaj la fiŝoj 
profundiĝus al la akvofundo. Nur homoj venus kaj 
kolektiĝus por aŭskulti la muzikon. La fiŝoj gaje vivas 
en akvo, dum la homoj mortas en la akvo. Ĉar la 
diferencoj ekzistas inter la homoj kaj la fiŝoj, 1l1 devas 
havi ankaŭ diferencajn ŝatojn kaj malŝatojn. Jen kial 
la antikvaj saĝuloj ne esperis, ke ĉiu havos la saman 
talenton aŭ plenumos la saman aferon. La nomoj 
devas konformi al la efektiveco, kaj la deco devas 
konformi al la cirkonstancoj. Tio estas nomata “la 
kompreno de la universala leĝo de la naturo kaj la 
ĝuado de la eterna beno”. 
$18-06 

lam Liezi faris vojaĝon. Li hazarde vidis 
centjaran kranion tiam, kiam li ripozis kaj manĝis sur 
la vojrando. Li eltiris el la tero herbon kaj direktis ĝin 
al la kranio, dirante: 

“Nur vi kaj mi scias, ke vi ne mortis, nek vivis. 
Ĉu vi vere malĝojas? Ĉu mi vere ĝojas?” (El la 
vidpunkto de Liezi, la kranio estis mortinta, dum li 
estas vivanta; sed el la vidpunkto de la kranio, Liezi 
estas mortinta, dum ĝi mem estas vivanta. La morto 
kaj la vivo estas en senfina transformiĝado unu en la 
alian, kaj tial, en la lasta analizo, ekzistas ja nek vera 
morto, nek vera vivo — trad.) 
$18-07 


Inter la diversaj specioj estas mikroorganismo 


= 199, 


10 n-ro 332 


kiu propagiĝas en la akvo. Ĝi fariĝas musko sur 
la akvomarĝeno kaj ĝi fariĝas plantago sur la altaĵoj. 
La plantago fariĝas akvoplantago, kies radiko fariĝas 
la larvo de la sterkoskarabo kaj kies folio fariĝas la 
papilio. Baldaŭ poste la papilio fariĝas insekto en 
formo de deĵetita haŭto. Tiu insekto, kiu estas nomata 
quduo, vivas sub la kuirforno. Post mil tagoj la quduo 
fariĝas birdo nomata ganyugu, kies salivo siavice 
fariĝas insekto nomata simi, kiu siavice fariĝas 
ankoraŭ alia insekto nomata shixi, el kiu naskiĝas la 
insekto nomata yi/u. La insekto nomata huangkuang 
naskiĝas el la insekto nomata jiuyou; la insekto 
nomata maorui naskiĝas el la insekto nomata fuquan. 
La herbo yangxi vivas kun la bambuo, kiu jam ne 
ŝosas, kio naskas insekton nomatan gqingning, kiu 
siavice naskas la leopardon. La leopardo siavice 
naskas la ĉevalon, kiu ree siavice naskas la homon. La 
homo, siavice, revenas al la mikroorganismo. Ĉiuj 
estaĵoj en la mondo venas el mikroorganismo kaj 
revenas al ĝi. 


Elĉinigis 
Wang Chongtang 

penseo 


sub ombreloj. Kunsido 


urĝa sen rido. 


Tornado 

ĉe najbaro fi 

aspektas. Danĝero. Ho! 
Timas mi pro ĉiel” ĉi. 
Pala kiel Vi. 


Inundojn 

prognozas Onl. 

Pro natur' 

Guu vi bonhumoro 
kaj dancu oron“. 


“XOro /kolo serbe/-la serba danco-rondo 


Luiza CAROL (Israelo) 


SOPRO lI IPRIO 


—laŭ ĉinesko Sopir-al-sudo“ 
Kunulon 
la birdo trovas, 
preparas neston ame. 
La brizo milde blovas. 


La vivo novas. 


SOPIRO IN MUO 


—laŭ ĉinesko Sopir-al-sudo“ 

El ovoj 

eliris idoj 

kun fragilaj flugiloj, 

okuloj kiel bidoj, 

gajaj pepstridoj. 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Zhu Ziqing (1898-1948) 





VIES 
XA pi ue efl 
Ŝia I, 


Dum ĉi tiuj kelkaj tagoj mi sentas min tre 
malkvieta. Ĉi-nokte, kiam mi refreŝigis min per freŝa 
vento en la korto, mi subite ekpensis pri la lotuslageto, 
kiun mi preterpasas Ir-reire ĉiutage. Sub la lumo de la 
plenluno ĝi certe aspektas alie ol en aliaj tagoj. La 
luno leviĝas alten iom post 10m. Forsvenis ĝojkrioj de 
la infanoj sur la strato ekster la ĉirkaŭmuro. Mia 
edzino, kiu frapetas nian fileton Run'er endome por 
luligi lin al dormo, zumas lulkanton dormeme. Ĵetinte 
robon sur miajn ŝultrojn ŝtele, mi eliras kaj fermas la 
pordon post mi. 


Laŭ la lotuslageto kuŝas sinua vojeto pavimita per 


penseo 


skorio, forlasita kaj dezerta. Malmulte da homoj iras 
sur ĝi eĉ dum taglumo, kaj ĝi des pli fariĝas soleca en 
nokto. Ĉirkaŭ la lotuslageto kreskas multaj arboj kun 
pompantaj branĉoj kaj folioj. Unuflanke de la vojeto 
staras salikarboj kaj kelkaj aliaj arboj, kies nomon mi 
ne scias. En la noktoj sen lunlumo ĝi aspektas sombre 
kaj 1om makabre. Tamen ĉi-nokte ĝi aspektas tre bone, 
kvankam la luno lumas pale. 

Sur la vojeto nur mi sola paŝas, kun manoj krucitaj 
malantaŭ la dorso. La vidaĵo antaŭ miaj okuloj ŝajne 
apartenas al mi, kaj miaflanke mi ŝajne transcendas 
mian memon kaj troviĝas en la alia mondo. Mi ŝatas 
hombruadon kaj ankaŭ kvietecon, kaj amas loĝi kun 
najbaroj kaj ankaŭ resti izolita. Ĉi-nokte, troviĝante 
sub la pala vualo de lunlumo, mi povas mediti pri 10 
ajn aŭ pri nenio, tiel ke mi sentas min libera homo, kiu 
povas ignori, kion mi devas fari kaj diri dumtage. 
Resti izolita estas vera avantaĝo por mi, ĉar mi povas 
ĝui la senlimajn lotusaromon kaj lunlumon 
ĉi-momente. 

Plene en mia vidkampo prezentiĝas kompakte 
interligiĝantaj lotusfolioj sur sinua lotuslageto. Ili 
multe altas super la akvosupraĵo, kiel jupoj de graciaj 
dancantinoj. Inter tavoloj de la folioj sporade punktas 
blankaj lotusfloroj, iuj disflorantaj kun belaj pozoj kaj 
aliaj aspektantaj honteme gravedaj je florburĝonoj, kaj 
ili vere similas al brilantaj perloj, aŭ steloj sur la 
lazura ĉielo aŭ belulinoj tuj post banado. Pere de 
zefiro albloviĝas strioj da delikata bonodoro, kvazaŭ 
alŝvebantaj kantvoĉo el malproksima alta domego. 
Ĉi-momente la folioj kaj floroj ekhavas leĝeran 
ektremon, kaj la moviĝo fulme rapide transdoniĝas al 
la transa flanko de la lotuslageto dum palpebruma 
daŭro, kaj pro tio ekestas serio da malhelaj spuroj de 
ondetoj inter la antaŭe densaj interligiĝantaj folioj 
ŝultro-ĉe-ŝultre. Sub la folioj akvo seninterrompe fluas 
kaj ne videblas ĝia koloro pro folia kovro, tamen 
kontraste la folioj sin montras reliefe ĉarmaj. 

La luno disverŝas la fluantan lumon kviete sur la 
folojn kaj florojn. Maldensa kaj delikata nebulo 
flosas super la lotuslageto. La folioj kaj floroj estas 
kvazaŭ lavitaj en lakto, ŝajne vualitaj per la sonĝo de 
malpeza gazo. Kvankam pendas la plenluno en la 


ĉielo, drivas tavolo da delikataj nuboj en la aero kaj 

pro tio la lunlumo ne povas esti tiom brila. Mi tamen 
konsideras, ke la tempopunkto estas ĝuste bona, ĉar 
ĉi-momente por mi profunda dormo estas 
nemankigebla, kaj eĉ dormeto ankaŭ donas alian 
guston. La luno ĵetas la lumon kontraŭ arbojn kaj 
projekcias arbetaĵojn tufe kreskantajn sur altaĵoj, kiuj 
lasas malsame altajn ombrojn de nigraj nuancoj, 
groteskajn kiel silentaj fantomoj. La belaj maldensaj 
figuroj de kurbaj salikarboj riveliĝas kvazaŭ pentritaj 
sur lotusfolioj. La lunlumo neproporcie rebrilas sur la 
surfaco de la lotuslageto, tamen ĝi kaj tiuj ombroj 
troviĝas en harmonia melodio simila al fama 
muzikpeco ludata per violono. 

Ĉirkaŭ la lotuslageto, proksime kaj malproksime, 
supre kaj malsupre, ĉie staras arboj, inter kiuj pli 
multas salikarboj. Tiuj arboj hermetike ĉirkaŭas la 


lageton krom kelkaj fendoj flanke de la vojeto, kiuj 


ŝajne estas speciale aranĝitaj por filtriĝo de la lunlumo. 


Ĉiuj arboj senescepte sin montras malhelaj kvazaŭ 
maso da fumnebulo, en kiu oni povas distingi la 
graciajn pozoj de salikarboj. Super arbokronoj 
malklare siluetiĝas malproksimaj montoj. Tra la 
interspacoj de la arboj penetriĝas unu aŭ du punktoj 
de la lumo de la vojlampoj, malviglaj kiel la okuloj de 
dormemuloj. Dum tiu ĉi tempdaŭro la plej bruemaj 
estas cikadoj sur arboj kaj ranoj en akvo, sed mi tenas 
min muta sen ajna bruo. 

Subite mi ekpensas pri kolektado de lotussemoj, 
malnova moro de la suda regiono alvale de Jangzio. 
Ŝajnas, ke tiu moro naskiĝis tre frue kaj prosperis dum 
ĝia skizo el versoj. Lotussem-kolektantoj estis 
Junulinoj kaj 1li kantis amkanton, remante boaton por 
kolektado. Krom tiuj kolektantoj, pri kiuj mi ne volas 
paroli multe, estis ankaŭ tiuj, kiuj spektis la 
kolektadon. La plukado de lotussemoj okazis en la 
sezono ĝojplena kaj romantika. En Odo al kolektado 
de lotussemoj verkita la imperiestro Yuan de la 
dinastio Liang (555-587) enhavis belan priskribon pri 
tio: 

Jen par' da junuloj amantaj 
rem-movas boaton laŭplaĉe. 
Sur pruo sin ĉasas ĝoj-fole, 


ja ili kveradas malkaŝe. 


penseo 


Jen spite algo-implikiĝon 

moviĝas boato iome. 

La svelta knabino en blanko 

ja alkroĉiĝemas arome. 

Ĉe l' sojl' de somera sezono 

folioj kaj floroj jun-freŝas. 

Amuze kun ridoj flirtante 

geparo ludas sin forgesas. 

Boato skuiĝas al flanko 

retiras sin ili en tango. 
El tiuj versoj on1 povas imagi al si la scenon de 
plezura kaj fola kolektado. Ĝi kompreneble estas 
interesa afero, sed malfeliĉe ni nun ne plu povas ĝui 
tian plezuron. 

Kaj mi ankaŭ ekmemoras pri aliaj versoj de 
Melodio de Xizhou: 

Navedas oni inter altaj lotus-tigoj 

por pluki lotussemojn sude de la lago. 
Kun kap ' klinita oni serĉas lotussemojn 
jen kiuj akvo-klaras en nebula svago. 

Ĉi-nokte, se troviĝus kolektantoj de lotussemoj, 
Jam estas la tempo por ili kolekti lotussemojn, ĉar la 
lotusfloroj jam altas pli ol homoj. Sed oni certe ne 
donos atenton al akvofluoj dum lotussem-kolektado. 
Jen kial mi ekpensas pri la suda regiono alvale de 
Jangzio. 

Pensante pri tio, mi eklevis la kapon kaj trovis, ke 
mi jam atingis mian domon senkonscie. Mi malpeze 
puŝmalfermis la pordon kaj eniris. Aŭdiĝis nenia bruo. 
Mia edzino jam dormis profunde de longa tempo. 

Julie de 1927 


Qinghua Universitato, Pekino 

